
1 straipsnis. 16 straipsnio 3 dalies pakeitimas

Pakeisti 16 straipsnio 3 dalį ir ją išdėstyti taip : 

“3. Ūkinės bendrijos už ūkinės bendrijos narius bei individualios (personalinės) įmonės už individualios (personalinės) įmonės savininkus moka privalomojo sveikatos draudimo įmokas, kurios sudaro 30 procentų apskaičiuotos fizinių asmenų pajamų mokesčio sumos, bet ne mažiau negu 1/12 metinės valstybės biudžeto įmokos už valstybės lėšomis draudžiamus asmenis einamaisiais mokestiniais metais per mėnesį. Ši nuostata taikoma neatsižvelgiant į tai, ar įstatymų nustatyta tvarka yra sumažintas fizinių asmenų pajamų mokestis ar konkreti įmonė nuo šio mokesčio atleista.  Individualios įmonės ar ūkinės bendrijos, įgiję likviduojamos įmonės statusą arba nevykdžiusios veiklos ir negavusios bet kokios rūšies pajamų ir tai deklaravusios teisės aktų nustatyta tvarka, privalomojo sveikatos draudimo įmokų už šių įmonių savininkus ar ūkinių bendrijų narius nemoka, jei šie savininkai ar ūkinių bendrijų nariai yra apdrausti privalomuoju sveikatos draudimu (šiuo atveju asmenys, priskirti draudžiamiems valstybės lėšomis, taip pat laikomi apdraustaisiais)”.


Skelbiu šį Lietuvos Respublikos Seimo priimtą įstatymą. 

